section_heading: Građa
paragraph_text: Tijelo je lijepo i skladno građeno. Na glavi ima kukmu. Narav je dobra, kokoš je vrlo pitoma. Kao nesilica je dobra i meso joj je posebno kvalitetno. Glava joj je srednje veličine, lijepo oblikovane velike okrugle kukme na sredini glave. Kukma je kod pijetla malo opuštenija. Kljun je jak, srednje velik, malo povijen. Kod svjetlijih je žuto sive boje, a tamniji kod tamnijih. Krijesta je crvena, lijepo nazubljena, malo opuštena na jednu stranu. Lice je crvenkasto, oko oka glave. Podušnjaci su srednji, kod svjetlijih žuto ružičasti, a kod tamnijih sivkasti. Podbradnjaci su crveni i srednje dužine. Vrat je srednje dužine, jak i dobro obrastao perjem. Prsa su izbačena, jaka i široka, malo zaobljena i lijepo razvijena. Leđa su široka, kratka, malo opuštena prema repu. Rep je kod pijetla lijepo razvijen i jednakih srpova. Krila su srednje velika, čvrsta, dobro priljubljena uz tijelo. Bataci su jaki, dobro razvijeni i obrasli perjem. Noge su srednje visoke i jake, žute boje, kod tamnijih tamnije, čiste bez gaća. Prsti su jaki, boje nogu, a nokti su boje kljuna. Perja ima u svim čistim bojama, kao i grahorastih i prskano šarenih. Kokoš je teška do 0,8 kg a pijetao do 1 kg. Jaje je dosta krupno i malo izduženo. Broj prstena: za pijetla 15, a za kokoš 13.<ref>: Posavska kukmasta kokoš, Hrvatski savez udruga uzgajatelja malih životinja. Pristupljeno 29. studenoga 2018. Kokoš godišnje snese 140 jaja svijetle ljuske. Najmanja težina jaja za nasad je 40 grama.